

# Event Details

- **Event Name**: Taidemuseon kirjaklubit keväällä 2026
- **Event Start and End Date**: Sat, 24 Jan, 2026 at 02:00 pm – Sat, 24 Jan, 2026 at 03:00 pm
- **Event Description**: Tervetuloa Oulun taidemuseon kirjaklubiin! Kirjaklubi on kaikille avoin keskustelutuokio, jonka vetäjinä toimivat Oulun kaupunginkirjaston työntekijät. Kirjaklubissa keskustellaan lukupiirin tapaan luetusta kirjasta, sen herättämistä ajatuksista ja kysymyksistä yhdessä. Luettavat kirjat liittyvät tavalla tai toisella meneillään olevaan näyttelyyn, johon myös tutustutaan lyhyesti.

Osallistuminen tapahtumaan taidemuseon sisäänpääsymaksun (10 €/ 7 €) hinnalla. Museokortti, Kaikukortti ja kulttuurisetelit (Epassi, SmartumPay sekä Edenredin Virike-kortti) käyvät myös maksuvälineenä. Maksaminen tapahtuu taidemuseon infotiskillä. Ei ennakkoilmoittautumista.

Mikäli et halua tutustua näyttelyyn kirjaklubin yhteydessä, voit osallistua maksutta kahvila Kaaressa tapahtuvaan keskusteluosioon. Tapahtuma toteutetaan yhteistyössä Oulun kaupunginkirjaston kanssa.

*******************************

TAMMIKUU

Aika ja paikka: la 24.1. klo 14–15 / kahvila Kaari
Tutustuttava näyttely: Eanangiella - Maan kieli
Ohjaaja: Pirita Haapavatia
Kirja: Ann-Helén Laestadius: Varkaus

Elsa näkee 9-vuotiaana omin silmin, kuinka vieras mies tappaa yhden hänen poroistaan. Poronhoitajan tytär uhkaillaan hiljaiseksi kuin kipeänä muistutuksena siitä, että jo hänen syntyperänsä herättää muissa hehkuvaa vihaa.  

Varkaus on villi ja kaunis joiku poronhoitajien elämäntavasta, ja vetävä romaani siitä mitä pohjoisessa todella tapahtuu. Poroja varastetaan ja tapetaan kylmäverisesti eikä poliisia tunnu kiinnostavan. Saamelaisten ja muiden asukkaiden väliset jännitteet voivat olla peräisin sukupolvien takaa.  

Tapaus jättää Elsaan jäljen, ja muistaakseen sen hän kantaa mukanaan poronkorvaa. Suku kamppailee oikeuksiensa puolesta, mutta he huutavat tyhjään, ja epätoivo nousee pintaan. 

*******************************

HELMIKUU

Aika ja paikka: la 14.2. klo 14–15 / kahvila Kaari
Tutustuttava näyttely: Eanangiella - Maan kieli
Ohjaaja: Anna Tastula
Kirja: Anniina Mikama: Myrrys

Myrrys on vanhaa suomen kieltä ja tarkoittaa tietäjää. Taikuri ja taskuvaras -trilogian tekijän vetävä historiallinen seikkailuromaani, jossa on mukana ripaus muinaista magiaa.

15-vuotias orpo Niilo elää kovissa oloissa Kivihalmeen talon kasvattina. Hän ei muista omaa menneisyyttään, mutta siihen liittyy jotakin, mistä ei puhuta. Kun talossa tarvitaan tietäjän apua, ottaa mahtava myrrys palkkioksi avustaan Niilon rengikseen ja päättää perehdyttää hänet parantamisen ja tuonpuoleisen taikuuden saloihin. Elämä korpimetsän armoilla kasvattaa Niilosta vahvan ja rohkean ja hän löytää omat voimansa. Monien seikkailujen ja käänteiden kautta vaietut salaisuudet paljastuvat ja Niilo nousee vastustamaan heitä, jotka ovat tehneet hänelle vääryyttä. 

*******************************

MAALISKUU

Aika ja paikka: la 15.3. klo 14–15 / kahvila Kaari
Tutustuttava näyttely: Eanangiella - Maan kieli
Ohjaaja: Katja Pietilä
Kirja: Tommy Orange: Ei enää mitään

Koskettava, lyyrinen ja raaka kertomus urbaaneista intiaaneista, vastarinnasta ja uudestisyntymisestä.  

Tommy Orangen järisyttävä romaani seuraa kahdentoista urbaanin intiaanin valmistautumista Oaklandin stadionilla pidettävään suureen powwow-juhlaan. Jacquelin Red Feather on juuri raitistunut ja haluaa löytää hylkäämänsä perheen. Dene Oxendene taas yrittää koota elämänsä enon kuoleman jälkeen ja menee hänen muistokseen töihin powwowiin. Neljätoistavuotias Orvil osallistuu perinnetanssinäytökseen ensimmäistä kertaa elämässään.  

Rujot hahmot - juopot, raitistuneet juopot, gangsterit ja pitkään kärsineet isoäidit - asettavat oman kulttuurinsa jatkuvasti kyseenalaiseksi. Yhdessä kertojien äänistä muodostuu kaupunki-intiaanien kurimuksesta laulava kuoro, joka yrittää tulla toimeen tuskallisen historian, kauneuden ja henkisyyden, uhrausten ja sankaruuden kanssa. Se on koskettava ja rohkea, ehdottoman ajankohtainen ja täysin unohtumaton kirja. 

*******************************

HUHTIKUU

Aika ja paikka: la 18.4. klo 14–15 / kahvila Kaari
Tutustuttava näyttely: Eanangiella - Maan kieli
Ohjaaja: Terhi Mustonen
Kirja: Niillas Holmberg: Halla Helle

Papin poika Samu jättää etelän taakseen ja muuttaa Saamenmaalle. Merkillisen vahva voima vetää häntä Utsjoelle: Suomen puhutuin saamelainen Elle Hallala, taiteilijanimeltään Halla Helle.  

Elle hylkää taiteen teon ja erakoituu tunturiin viettämään esi-isiensä mukaista elämää. Hän lähettää Samulle runomuotoon kirjoitettuja unia. Freud ja Jung apunaan Samu alkaa tulkita unia auttaakseen Elleä. Välittyykö tulkinnoista vain hänen oma halunsa saada Elle lähelleen, ja mitä toisen kulttuurista on omaksuttava ymmärtääkseen sen symboleja?

Yhteiskunnallinen Halla Helle on sykähdyttävä esikoisromaani. Se kuvaa viisaasti niin yksilön kuin yhteisön ristiriitoja. 

*******************************

TOUKOKUU

Aika ja paikka: la 23.5. klo 14–15 / kahvila Kaari
Tutustuttava näyttely: YUIMA NAKAZATO: GLACIER
Ohjaaja: Katja Pietilä
Kirja: Ito Ogawa: Paperikauppa Tsubaki

Parikymppinen Hatoko palaa kotikaupunkiinsa Kamakuraan ja alkaa pyörittää isoäidiltään perimäänsä pientä paperipuotia. Samalla hän ottaa hoitaakseen suvussaan kulkeneen roolin kaupungin virallisena kirjurina ja kalligrafina.  

Hatoko laatii ihmisten puolesta niin rakkauskirjeitä, torjuntaviestejä kuin surunvalittelujakin. Jokainen sana, jokainen siveltimenveto ja musteen kaarre kantaa mukanaan tunteita, joita asiakkaat eivät itse osaa pukea sanoiksi. Kirjeiden kautta avautuu koskettavia ihmiskohtaloita, jotka kietoutuvat yhteen. Ne haastavat myös Hatokoa kohtaamaan oman menneisyytensä ja uuden alun tuomat mahdollisuudet.  

Ito Ogawa kuvaa lumoavasti japanilaisen kulttuurin ja kalligrafian yksityiskohtia. Kaunis ja lempeä tarina kutsuu lukijaa hidastamaan ja uppoutumaan sanojen taikaan. 

*******************************

KESÄKUU

Aika ja paikka: la 13.6. klo 14–15 / kahvila Kaari
Tutustuttava näyttely: Huomisen vaatekaappi
Ohjaaja: Pirita Haapavatia
Kirja: Outi Moilala: Tappajafarkut ja muita vastuuttomia vaatteita ja/tai Sissi Penttilä &amp; Aku Varamäki: Planetaarinen vaatekaappi (voi lukea toisen tai molemmat) 

Lapset ja aikuiset hiekkapuhaltavat farkkuja käsipelillä kuluneen näköisiksi. Monet lapsista eivät koskaan täytä kolmeakymmentä. He puhaltavat hiekkaa putkesta kovalla paineella, eivätkä yleensä käytä kunnollisia hengityssuojaimia. Pölylle altistuminen aiheuttaa jopa viikkojen, joskus vuosien, kuluessa kivipölykeuhkon eli silikoosin. Siihen ei ole parantavaa hoitoa. Silikoosin oireet alkavat usein vasta, kun mitään ei enää ole tehtävissä. Perässä tulevat muut hengityselinsairaudet, tuberkuloosi ja keuhkosyöpä, ja taudit vievät yleensä hautaan. Turkissa kiellettiin manuaalinen hiekkapuhallus, mutta sitä käytetään vielä, samoin Kiinassa ja Bangladeshissa. Todennäköisesti myös Meksikossa, Kambodzhassa, Pakistanissa, Intiassa, Indonesiassa, Egyptissä, Jordaniassa ja Syyriassa. Bangladeshilaiset hiekkapuhaltajat tunnistivat heille näytetyt brändit: H&amp;M, Levi's, C&amp;A, D&amp;G, Esprit, Lee, Zara ja Diesel. Varmaa on ainoastaan se, että vain kuluttamattomat farkut on tehty ilman hiekkapuhallusta. Suomalaisten vaatteet teetetään yleensä alihankintana Aasiassa, varsinkin Kiinassa. Tappajafarkut valottaa vaatetuotantoa ja keskittyy ompeluun. Kirja perkaa tunnetuimmat kotimaiset ja ulkomaiset brändit. Kirja antaa tarvittavat tiedot myös käytössä olevista tarkastusjärjestelmistä. Kirja on must read vastuullisille kuluttajille ja muille vaatteidensa alkuperästä ja tuotanto-olosuhteista kiinnostuneille. 

/

Kuinka monta vaatetta voi ostaa vuodessa niin että yksi planeetta riittää?  

Haalimme aina vain lisää vaatteita, ja samaan aikaan luemme uutisia jätevuorista, kasvavista päästöistä ja romahtavista tehtaista. Emme osaa pitää huolta vaatteistamme emmekä erota tarvetta mieliteosta.  

Silmiä avaava tietokirja pureutuu vaateteollisuuden ongelmiin ja niiden ratkaisuihin. Se neuvoo, kuinka pukeutua maapallon kantokyvyn rajoissa ilosta ja tyylistä tinkimättä, ja antaa konkreettisia työkaluja parempaan vaatearkeen.
- **Event URL**: https://allevents.in/oulu/taidemuseon-kirjaklubit-keväällä-2026/200029381433809
- **Event Categories**: 
- **Interested Audience**: 
  - total_interested_count: 23

## Ticket Details

- **Ticket URL**: http://facebook.com/200029381433809?utm_source=AllEvents.in&utm_medium=event-discovery-platform&utm_campaign=oulu-events

## Event venue details

- **city**: Oulu
- **state**: OU
- **country**: Finland
- **location**: Kasarmintie 9, 90130 Oulu, Finland
- **lat**: 65.01893
- **long**: 25.48253
- **full address**: Kasarmintie 9, 90130 Oulu, Finland, Kasarmintie 9, FI-90130 Oulu, Suomi, Oulu, Finland

## Event Organizer details

- **affiliate_id**: 2
- **organizer**: Oulun taidemuseo (https://allevents.in/org/oulun-taidemuseo/20836050)

## Event gallery

- **Alt text**: banner
  - **Image URL**: https://cdn-az.allevents.in/events3/banners/a910b22f921c68ea61a6f6d426c9786760f6178fbaafd1a9bce0e6d761fbc4b4-rimg-w1200-h675-dcbee0ec-gmir?v=1768709313
- **Alt text**: thumbnail
  - **Image URL**: https://cdn-az.allevents.in/events3/banners/dab92dab9470b810e7adcc4f75578d5a701b9b1122a6ccb5c5e1b115f858599f-rimg-w300-h300-dcbee0ec-gmir?v=1768709313

## FAQs

- **Q**: When is the event happening?
  - **A:** Sat, 24 Jan, 2026 at 02:00 pm
- **Q**: Where is the event happening?
  - **A:** Kasarmintie 9, 90130 Oulu, Finland, Kasarmintie 9, FI-90130 Oulu, Suomi, Oulu, Finland
- **Q**: Who is organizing the event?
  - **A:** Oulun taidemuseo
- **Q**: What type of event is this?
- **Q**: Where can I find ticket details about Taidemuseon kirjaklubit keväällä 2026 ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Taidemuseon kirjaklubit keväällä 2026",
        "image": "https://cdn-az.allevents.in/events3/banners/a910b22f921c68ea61a6f6d426c9786760f6178fbaafd1a9bce0e6d761fbc4b4-rimg-w1200-h675-dcbee0ec-gmir?v=1768709313",
        "startDate": "2026-01-24",
        "endDate": "2026-01-24",
        "url": "https://allevents.in/oulu/taidemuseon-kirjaklubit-keväällä-2026/200029381433809",
        "location": {
            "@type": "Place",
            "name": "Kasarmintie 9, 90130 Oulu, Finland",
            "address": {
                "@type": "PostalAddress",
                "streetAddress": "Kasarmintie 9, FI-90130 Oulu, Suomi",
                "addressLocality": "Oulu",
                "addressRegion": "OU",
                "addressCountry": "FI"
            },
            "geo": {
                "@type": "GeoCoordinates",
                "latitude": "65.01893",
                "longitude": "25.48253"
            }
        },
        "eventAttendanceMode": "https://schema.org/OfflineEventAttendanceMode",
        "description": "Tervetuloa Oulun taidemuseon kirjaklubiin! Kirjaklubi on kaikille avoin keskustelutuokio, jonka vetäjinä toimivat Oulun kaupunginkirjaston työntekijät. Kirjaklubissa keskustellaan lukupiirin tapaan luetusta kirjasta, sen herättämistä ajatuksista ja kysymyksistä yhdessä. Luettavat kirjat liittyvät ta",
        "organizer": [
            {
                "@type": "Organization",
                "name": "Oulun taidemuseo",
                "url": "https://allevents.in/org/oulun-taidemuseo/20836050"
            }
        ]
    }
]
```